**AGENȚIA PENTRU PROTECȚIA MEDIULUI SĂLAJ**

# DECIZIA ETAPEI DE ÎNCADRARE

**Nr. 00 data 00.00.2024**

Ca urmare a solicitării de emitere a acordului de mediu adresate de **Silcotub SA cu sediul în jud. Sălaj,** municipiul Zalău, bulevardul Mihai Viteazul, nr. 93, înregistrată la APM Sălaj cu nr. 1670/01.03.2024, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.05.2024, că proiectul:***„Amplasare utilaj de sablare containerizat cu cort industrial – cu caracter provizoriu”, propus a fi amplasat în jud. Sălaj, municipiul Zalău, bulevardul Mihai Viteazul, nr. 111***,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10, lit. a) *Proiecte de dezvoltare a unităţilor/zonelor industriale*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Zalău, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză, nu au fost solicitări de consultare a documentației.

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu.

**b) Caracteristicile proiectului:**

***b1) dimensiunea și concepţia întregului proiect:***

Prin prezentul proiect se doreşte realizarea unor lucrări de amplasare a unei unități de sablare țeavă care include cinci containere metalice împreună cu un cort industrial în care se va monta utilajul de sablare. Ansamblul de containere și utilajul de sablare vor fi montate pe platforma betonată existentă nefiind necesare lucrări de fundare suplimentare.

Accesul pe platforma industrială se va face din incinta Silcotub SA – zona Cantina prin intermediul unor alei carosabile existente, în concluzie nu este necesară modificarea acestor căi de acces, acestea fiind suficiente pentru circulația autovehiculelor și utilajelor necesare pe perioada realizării lucrărilor de execuție.

Dimensiunile de gabarit ale ansamblului industrial ce se dorește a fi montat pe amplasament sunt: 21 x 50 x 9 m (l x L x h).

Proiectul prevede lucrări de constructii-montaj, cum ar fi :

- pozitionarea cabinei de sablare;

- montarea instalatiei de sablare propriu-zise și a echipamentelor auxiliare;

- bransarea electrica a echipamentelor;

- lucrări de automatizare: montaj echipamente, configurări, setări, teste;

- probe partiale de punere în functiune pentru echipamentele principale;

- punerea în functiune a echipamentelor și utilajelor;

- instruirea personalului.

Activitatea propusă prin proiect va consta în sablarea în regim semiautomat a țevilor de tip Cr13 cu ajutorul unei unități de sablare second hand având ca scop îndepărtarea depunerilor de pe ID-ul țevilor folosind un sistem de sablare abrazivă directă.

Sistemul de sablare include 5 containere de tip ISO pentru mașina de sablare, compresor, sistem de aspirare și recuperare material abraziv folosit pentru captarea nisipului abraziv și totodată a prafului de oxizi.

Noua linie de sablare va avea o capacitate de producție estimată de cca 6000 tone țevi sablate/an, și va fi utilizată pentru sablarea țevilor din gama dimensională 2 3/8” – 13 3/8”.

Sistemul de sablare de tip PCU-6 este un sistem de containerizat conceput pentru a îndepărta depunerile de pe ID-ul țevii folosind un sistem de sablare abrazivă directă cu recuperare completă a materialului abraziv.

Tehnologia folosește un sistem autonom de recuperare a materialului de sablare, care reduce necesitatea de a elimina deșeurile rezultate.

Principalele elemente ale liniei de sablare sunt :

* instalatia de sablare propriu – zisa, echipată cu furtune și duze de sablare, buncăr

de depozitare al materialului de sablare și compresor de aer;

* sistem de recuperare și incarcare a materialului abraziv;
* sistem de ventilare și filtrare a aerului din cabina de sablare prevazut cu 88 filtre cu saci cu curațare automata și colector de praf. Praful este acumulat în saci/containere etanși după care se elimină prin firme autorizate;
* echipamente conexe.

Mașina funcționează cu 3 lănci de sablare fixe paralele care în aceeași trecere pot prelucra până la 3 țevi cu OD cuprins intre 2 3/8" până la 13 3/8". Partea fixă a liniei de sablare este compusă din cele 3 lănci împreună cu suporturile lor, în timp ce partea mobilă este compusă din:

* Carucioare cu role pentru suport țeavă;
* Unitatea internă de colectare în vederea reutilizarii a materialului abraziv și de recuperare a prafului.

Încărcarea/descărcarea țevii este transversală față de direcția de sablare și se realizează cu ajutorul bancurilor de încărcare/descărcare echipate cu un sistem automat de transfer pe carucioarele cu role.

Linia de sablare este, de asemenea, echipată cu un modul de periere cu sârmă pe exteriorul tevii, în linie cu unitatea de sablare și un modul de uleiere intern.

Linia este prevazută de asemenea cu:

- unitate compresor cu auto-răcire Atlas Copco, Putere motor: 160 kW.

- unitate de colectare în vederea reutilizării a alicelor de sablare și de recuperare a prafului

Unitatea are, de asemenea, un modul dedicat separării alicelor (care urmează a fi refolosit pentru umplerea rezervorului principal de alimentare) de praful de oxid.

***Asigurarea utilităţilor:***

***Alimentarea cu energie electrica***: se va asigura de la rețeaua de alimentare cu energie electrică existentă pe amplasament.

***Alimentarea cu apa potabila și apa tehnologica*** – nu este cazul. Proiectul va consta în instalarea unei noi linii de sablare, proces care nu implică utilizarea resursei de apă sau generarea de ape uzate.

***Evacuarea apelor uzate***: nu este cazul. Din activitatea sablare nu se vor genera ape uzate. Apele pluviale vor fi colectate în rețeaua de canalizare pluvială existentă pe amplasament.

**b2)** ***cumularea cu alte proiecte existente și/sau aprobate:*** pe amplasamentul studiat există lucrări de dezafectare imobile pentru care titularul a obţinut acte de reglementare.

**b3)*utilizarea resurselor naturale, în special a solului, a terenurilor, a apei si a biodiversităţii***: proiectul nu implică utilizarea de resurse natural, la executarea lucrărilor vor fi folosite material existente în comerţ şi metode clasice de construcţii industriale.

**b4)** **cantitatea si tipurile de deşeuri generate/gestionate**: Gestionarea deșeurilor, pe timpul implementării proiectului se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

 **b5)** ***poluarea și alte efecte negative:*** perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de plantare. În perioada de execuţie a proiectului impactul asupra factorilor de mediu va fi temporar, realizarea proiectului va conduce la efecte negative nesemnificative atât pe durata proiectului, cât și după realizarea lui.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase. Nu au fost identificate riscuri de accidente.

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nu au fost identificate riscuri pentru sănătate; realizarea proiectului va fi benefică pentru populație; reducerea poluării atmosferice prin fixarea dioxidului de carbon și reținerea prafului din atmosferă.

**c) Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 47 din 13.02.2024 eliberat de Primarul Municipiului Zalău, terenul care face obiectul studiului este amplasat în intravilanul municipiului Zalău.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: - nu este cazul;
* zone costiere si mediul marin: - nu este cazul;
* zonele montane si forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: - nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: - nu este cazul;
* zonele cu o densitate mare a populaţiei: - nu este cazul;
* peisaje și situri importante din punct de vedere istoric, cultural sau arheologic: - nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - redusă, numai în zona de lucru pe perioada de execuţie a proiectului;

 d2) natura impactului: - impactul asupra zonei este temporar, pe termen scurt, pe perioada execuției;

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile respectării proiectul de plantare şi ansamblului de măsuri de protecţie prezentate, posibilitatea impactului asupra factorilor de mediu este redusă.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de plantare. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente și/sau aprobate: nu este cazul;

 d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare*.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III.** Proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare, nu se vor afecta vecinătățile;
* Se vor lua toate măsurile necesare să fie respectate toate prevederile legilor în vigoare pe timpul execuției lucrărilor.
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acestora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe şi preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului, afectat în timpul execuției lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;
* **La finalizarea lucrărilor se va informa APM Sălaj, cf. OUG 195/2005 cu modificările şi completările ulterioare, art. 16, aliniatul (4) în vederea luării unei deciziei privind menţinerea actelor de reglementare sau necesitatea revizuirii acestora**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații, Întocmit,

ing. Gizella Balint cons. Anca Groşan